شەفەق نیوز/ دادگای نەهیشتن تاوان زیقار،
ئمڕوو سێشەممە، فەرمان وەسێدارەدان لەبان دوو کەس دەرکرد ک تاوانبار وە کوشن مناڵیگ
کریانە دویای دەسدرویژیکردن سێکسی لە یەکیگ لە ناوچەیل شار ناسریە.
سەرچەوەیگ دادوەری ئەرا ئاژانس شەفەق نیوز
وت: یەکیگ لەوانەگ سزاگە لەبانیان دەرچگ مامەی مناڵەگە بویە، و فەرمانەگە وەگورەی مادەی
٤٠٦ لە یاسای سزادان عراق شمارەی ١١١ ئەرا ساڵ ١٩٦٩ دەرچگ.
لە سزایگتر، دادگای نەهیشتن تاوان، زیندان هەتاهەتایی
لەبان کابرایگ دەرکرد لە ئەنجام تاوانبارکردنه وە کوشتن هاووڵاتییگ لە قەزای سوق شیوخ
باشوور پارێزگای زیقار.
بڕیارەگە لەبان ئەو تاوانکارە وەگورەی مادەی
٤٠٦ لە یاسای سزادان عراق شمارە ١١١ ئەرا ساڵ ١٩٦٩ دەرچگ.
